ai4bharat/Pralekha huggingface dataset:
आवास एवं शहरी कार्य मंत्रालय
सरकारी कालोनियों के पर्यावरण संरक्षण के लिए मोबाइल ऐप ‘ एमहरियाली’ की शुरूआत
आवास और शहरी कार्य मंत्री श्री हरदीप एस. पुरी ने कहा, ‘ हमारी सरकार ने जून 2019 में सभी मंत्रालयों/विभागों को निर्देश दिया था कि वे अगले 100 दिन के भीतर विभिन्न जन कल्याण / विकास गतिविधियों को हाथ में लें और उन्हें कार्यान्वित करें। हम नागरिकों के जीवन की गुणवत्ता में सुधार लाने के लिए प्रतिबद्ध हैं।‘ श्री पुरी ने आज नई दिल्ली में मोबाइल ऐप, ‘एम हरियाली’ की शुरूआत करते हुए यह बात कही। इस ऐप का उद्देश्य लोगों को पौधे लगाने और इस तरह के अन्य हरित उपाय करने के लिए प्रेरित करना है। लोग अब अपने द्वारा किए गए किसी भी प्रकार के पौधारोपण की जानकारी /फोटो अपलोड कर सकते हैं जो ऐप से जुड़ी होगी और यह वेबसाइट www.epgc.gov.in पर दिखाई देगी। ऐप स्वत: पौधों की जिओ-टैगिंग करता है।
इस माह के शुरू में, सुगम जीवन को बढ़ावा देने की गतिविधियों के तहत, संपदा निदेशालय, आवास और शहरी कार्य मंत्रालय ने 103 चुनी हुई सरकारी कालोनियों  में सार्वजनिक / साझेदारी की भागीदारी के जरिये निम्नलिखित गतिविधियां कराई।
- पौधारोपण के जरिये खुले स्थान की सफाई और उसे हरा-भरा बनाना
- वर्षा जल संचयन- जागरूकता और निर्माण
- घर के कचरे को स्रोत पर अलग करने के बारे में संवेदनशीलता और घरेलू वनस्पति खाद का अनुस्थापन और क्षमता निर्माण
प्रत्येक कालोनी के लिए, उपरोक्त क्रियाकलापों को 15.07.2019 से 15.10.2019 तक 100 दिन के लिए एक अभियान के रूप में लिया गया और यह जारी रहेगा। निदेशालय, सीपीडब्ल्यूडी और यूएलबी से केन्द्रीय अधिकारियों की नियुक्ति की गई है जो रेजीडेंट वेलफेयर एसोसिएशन के साथ सम्पर्क करेंगे ताकि अधिकतम लोगों की भागीदारी सुनिश्चित की जा सके।
मंत्रालय के सचिव 28.07.2019 को सेन मार्टिन पार्क, चाणक्यपुरी में ‘ हरियाली महोत्सव’ की शुरूआत करेंगे जिसमें 500 पौधे लगाए जाएंगे और छात्रों सहित 150 लोग भाग लेंगे। अब तक फलों के पौधे सहित 21,756 पौधे इन 103 कालोनियों में लगाए जा चुके हैं और पौधारोपण में 3800 से ज्यादा लोगों ने भाग लिया।
25 जल संचय अवसंरचनाओं का निर्माण किया गया है और 307 प्रणालियों को बढ़ाया गया है। कचरे को अलग करने और घरेलू कम्पोस्टिंग के बारे में जागरूकता पैदा करने के लिए, 57, 782 एसएमएस सरकारी कॉलोनियों के आबंटितों को भेजे गए हैं और जनता को संवेदनशील बनाने के लिए 76 प्रदर्शनियां आयोजित की गईं।
प्रधानमंत्री कार्यालय
प्रधानमंत्री श्री नरेन्द्र मोदी ने मेट्रो और नवरात्रि का वीडियो साझा किया
प्रधानमंत्री श्री नरेन्द्र मोदी ने भाजपा गुजरात द्वारा पेश किया गया एक दिलचस्प संक्षिप्त वीडियो साझा किया है जिसमें मेट्रो एवं नवरात्रि की विशेषताएं बताई गई हैं और इसके साथ ही इसमें गुजरात विकास मॉडल पर प्रकाश डाला गया है।
भाजपा, गुजरात के एक ट्वीट का हवाला देते हुए प्रधानमंत्री ने ट्वीट किया;
‘मेट्रो और नवरात्रि..अहमदाबाद के लिए दोहरा जश्न!’
उप राष्ट्रपति सचिवालय
उपराष्ट्रपति ने कहा: पत्रकारों के लिए आचार संहिता होनी चाहिए
पत्रकार बनने के इच्छुक लोगों के लिए न्यूतनत शैक्षणिक योग्यता तय होनी चाहिए ताकि पत्रकारिता में मानक और नैतिकता सुनश्चित हो सके : पत्रकारों के लिए आर्थिक सुरक्षा भी जरुरी
पत्रकारिता के मूल सिद्धांतों, स्वतंत्रता और निष्पक्षता का पूरा पालन हो
सनसनी फैलाने की अस्वस्थ परंपरा से बाज आएं: न्यूज और व्यूज में घाल मेल नहीं करें
कोल्लम प्रेस क्लब के स्वर्ण जयंती समारोह को किया संबोधित
(उपराष्ट्रपति श्री एम वेंकैया नायडू ने कहा है कि मीडिया संगठनों को अब पत्रकारों के लिए एक आचार संहिता बनानी चाहिए।
केरल में आज कोल्लम प्रेस क्लब के स्वर्ण जयंती समारोह को संबोधित करते हुए श्री नायडू ने कहा कि व्यापक जनभावनाओं को व्यक्त करने की बजाए अखबार आजकल सनसनीखेज और पक्षपातपूर्ण खबरें देने लगे हैं।
उन्होंने कहा कि पत्रकारिता को कभी भी स्वतंत्रता और निष्पक्षता के उसके मूल सिद्धांतों से भटकने नहीं देना चाहिए। पत्रकारिता में सनसनी फैलाने के अस्वस्थ तौर तरीकों से बचा जाना चाहिए।
श्री नायडू ने पत्रकारों के लिए न्यूतम शैक्षणिक योग्यता तय करने की वकालत करते हुए कहा कि पत्रकारिता में मानदंडों और नैतिक मूल्यों का पालन किया जाना बेहद जरूरी है। इनके साथ किसी तरह का समझौता नहीं होना चाहिए। उन्होंने पत्रकारों के लिए एक निश्चित आय सुरक्षा पर जोर देते हुए कहा कि पत्रकारिता एक महान पेशा है। ऐसे में पत्रकारों को इस बात का पूरा ख्याल रखना चाहिए कि वह लोगों तक निष्पक्ष और सही खबरें पहुंचाएं।
उपराष्ट्रपति ने पत्रकारिता को चौथा स्तंभ बताते हुए कहा कि हर काल में पत्रकारिता एक मिशन रही है जिसने समाज के खिलाफ ताकतों से हमेशा संघर्ष किया है। उन्होंने कहा कि लेकिन आज यह पेशा अपना आदर्श खोता जा रहा है। पत्रकारिता पर व्यावसायिकता और अन्य चीजें हावी होती जा रही है। हालत यह हो गई है कि ताजा घटनाक्रमों को सही तरीके से जानने के लिए लोगों को कम से कम चार पांच बड़े अखबार पढ़ने पड़ते हैं। टीवी चैनलों के साथ भी ऐसा ही है।
उपराष्ट्रपति ने कहा कि यह लोकतंत्र के लिए सही नहीं है। इससे लोगों तक खबरें सही तरीके से नहीं पहुंच पा रहीं । उन्होंने कहा कि आज के दौर की आधुनिक पत्रकारिता सनसनीखेज खबरें परोसने , पेड न्यूज और न्यूज तथा व्यूज के बीच घालमेल करने के चक्रव्यूह में फंस गई है। उन्होंने मीडिया संगठनों से कृषि सहित ज्यादा से ज्यादा ग्रामीण मुद्दों पर ध्यान केन्द्रित करने का आह्वान करते हुए कहा कि उन्हें व्यवस्था की खामियों को उजागर कर जवाबदेही को प्रोत्साहित करना चाहिए।
श्री नायडू ने कहा कि अखबारों को चाहिए कि वे नकारात्मकता पर ध्यान देने की अपेक्षा विकास गतिविधियों से जुड़ी खबरों को महत्व दें और कृषि,शहरों और गांवों के बीच की असमानता,जलवायु परिवर्तन,लैंगिक समानता, गरीबी महिला सुरक्षा, तेजी से होते शहरीकरण का प्रभाव, निरक्षरता तथा स्वास्थ सेवाओं से जुड़े मुद्दों को प्रमुखता दें।
इस अवसर पर केरल के राज्यपाल न्यायमूर्ति पी सथशिवम तथा राज्य के कई मंत्री और सांसद तथा विधायक भी मौजूद थे।
उप राष्ट्रपति सचिवालय
उर्दू पूरे विश्व में बोली जाने वाली सबसे खूबसूरत भाषाओं में से एक है: उपराष्ट्रपति
हैदराबाद और दक्कन उर्दू के प्राचीन केंद्र रहे हैं: उपराष्ट्रपति
श्री नायडू ने राज्य सरकारों से क्षेत्रीय शख्सियतों पर अधिक प्रकाशन लाने का आग्रह किया
हमारे ग्रामीण लोककथाओं और स्थानीय कहानियों को लोकप्रिय बनाने की जरूरत है: उपराष्ट्रपति
उपराष्ट्रपति को उर्दू और तेलुगु में विभिन्न पुस्तकें भेंट की गईं
उपराष्ट्रपति श्री एम वेंकैया नायडू ने आज उर्दू भाषा की समृद्धि का उल्लेख किया और कहा, "उर्दू पूरे विश्व में बोली जाने वाली सबसे खूबसूरत भाषाओं में से एक है।” उन्होंने मातृभाषा के महत्व को रेखांकित करते हुए लोगों से हमेशा अपनी मातृभाषा में बोलने का आग्रह किया। उपराष्ट्रपति ने इस बात का उल्लेख किया कि विशेष रूप से हैदराबाद और संपूर्ण दक्कन उर्दू के प्राचीन केंद्र रहे हैं।
श्री नायडू ने वरिष्ठ पत्रकार जे. एस. इफ्तिखार की लिखित पुस्तक ‘ऊर्दू पोएट्स एंड राइटर्स – जेम्स ऑफ डेक्कन’ प्राप्त की। इसके अलावा उन्होंने तेलंगाना राज्य भाषा और संस्कृति विभाग के निदेशक श्री ममीदी हरिकृष्णा से पूर्व प्रधानमंत्री पी.वी. नरसिम्हा राव पर लिखित पुस्तक, श्री सत्यकाशी भार्गवा की लिखित ‘मानवोत्तम राम’ व श्री मल्लिकार्जून की ‘नल्लागोंडा कथालू’ भी प्राप्त कीं।
'जेम्स ऑफ डेक्कन' गद्य और कविता का एक संकलन है जो दक्कन क्षेत्र के 51 उत्कृष्ट कवियों और लेखकों के जीवन व उनके कार्यों को समेटे हुए है। यह पुस्तक हैदराबाद के संस्थापक मुहम्मद कुली कुतुब शाह के समय से लेकर मौजूदा समय तक दक्कन की समृद्ध साहित्यिक और सांस्कृतिक परंपराओं का पता लगाती है।
पूर्व प्रधानमंत्री स्वर्गीय श्री पी.वी. नरसिम्हा राव पर एक पुस्तक प्रकाशित करने के लिए तेलंगाना सरकार की सराहना करते हुए उपराष्ट्रपति ने सभी राज्य सरकारों से स्थानीय और क्षेत्रीय शख्सियतों पर ऐसे प्रकाशन निकालने का आग्रह किया, जिससे युवा पीढ़ी को उनके बारे में जागरूक किया जा सके।
श्री नायडू ने भगवान श्री राम के गुणों को एक आदर्श मानव के रूप में चित्रित करने के प्रयासों के लिए 'मानवोत्तम राम' के लेखक की सराहना की। उन्होंने कहा कि भगवान राम के मूल्य और गुण हमेशा के लिए प्रासंगिक हैं।
'नल्लागोंडा कथालू' पुस्तक प्राप्त करते हुए उपराष्ट्रपति ने ग्रामीण लोककथाओं व स्थानीय कहानियों को भावी पीढ़ियों के लिए संरक्षित करने को लेकर लिखने और लोकप्रिय बनाने की जरूरत पर जोर दिया। उन्होंने बच्चों के साहित्य को प्रकाशित करने में इसी तरह की पहल का आह्वाहन किया, जिनका मूल हमारे दैनिक जीवन में निहित है।
उपराष्ट्रपति ने इन पुस्तकों को सामने लाने के प्रयासों को लेकर लेखकों सराहना की और उन्हें अपनी शुभकामनाएं दीं।
प्रधानमंत्री कार्यालय
प्रधानमंत्री ने पाइका विद्रोह पर स्मारक टिकट और सिक्का जारी किया, आईआईटी भुवनेश्वर का परिसर राष्ट्र को समर्पित किया
प्रधानमंत्री श्री नरेन्द्र मोदी ने 24 दिसंबर 2018 को ओडिशा का दौरा किया।
आईआईटी भुवनेश्वर परिसर में प्रधानमंत्री ने पाइका विद्रोह पर स्मारक टिकट और सिक्का जारी किया। पाइका विद्रोह ओडिशा में 1817 में ब्रिटिश राज के खिलाफ किया गया था।
उत्कल विश्व-विद्यालय भुवनेश्वर में पाइका विद्रोह पर पीठ की स्थापना किये जाने की घोषणा की गयी।
प्रधानमंत्री ने ओडिशा में स्तूप, विहार और भगवान बुद्ध की छवियों सहित पुरातात्विक महत्व वाले प्रसिद्ध बौद्ध केन्द्र ललितगिरी में ललितगिरी संग्राहलय का उद्घाटन किया।
श्री नरेन्द्र मोदी ने आईआईटी भुवनेश्वर के परिसर को राष्ट्र को समर्पित किया। उन्होंने भुवनेश्वर में नये ईएसआईसी अस्पताल का भी उद्घाटन किया। प्रधानमंत्री ने पाइपलाइन और सड़क परियोजनाओं की आधार शिला रखी।
इस अवसर पर अपने संबोधन में प्रधानमंत्री ने कहा कि आज जिन परियोजनाओं का उद्घाटन किया गया है या जिनकी आधारशिला रखी गयी है, उन सब का कुल मूल्य 14 हजार करोड़ रुपये से अधिक है। उन्होंने कहा कि केन्द्र सरकार का लक्ष्य पूर्वोत्तर भारत को दक्षिण-पूर्व एशिया के प्रवेश द्वार के रूप में विकसित करना है।
प्रधानमंत्री ने कहा कि आईआईटी भुवनेश्वर ओडिशा के औद्योगिक विकास को प्रोत्साहन देगा और प्रौद्योगिकी को जनसाधारण के जीवन स्तर को बेहतर बनाने की दिशा में कार्य करेगा।
प्रधानमंत्री ने मूलभूत स्वास्थ्य सेवाओं, सड़क नेटवर्क, तेल और गैस पाइपलाइन से जुड़े बुनियादी ढांचे में विस्तार करने का उल्लेख किया।
प्रधानमंत्री ने ओडिशा के चहुमुखी विकास के लिए केन्द्र सरकार की प्रतिबद्धता दोहराई।
सूचना और प्रसारण मंत्रालय
सूचना और प्रसारण मंत्रालय की मीडिया इकाईयों का पहला सम्मेलन आयोजित हुआ
सूचना और प्रसारण मंत्रालय भारत सरकार के सबसे महत्वपूर्ण मंत्रालयों में एकः कर्नल राठौड़
आईआईएस अधिकारियों को संचार क्षेत्र की आधुनिक तकनीकों को अपनाने की जरूरतः कर्नल राठौड़
सरकारी कामकाज में क्षेत्रीय भाषाओं का उपयोग महत्वपूर्णःकर्नल राठौड़
बेहतर आऊटरीच सुनिश्चित करने के लिए सूचना और प्रसारण मंत्रालय की मीडिया इकाईयों के बीच समन्वय आवश्यकः श्री अमित खरे
सूचना और प्रसारण मंत्रालय की मीडिया इकाईयों का पहला वार्षिक सम्मेलन आज नई दिल्ली के विज्ञान भवन में आयोजित किया गया। केन्द्रीय सूचना और प्रसारण राज्य मंत्री  तथा युवा मामले और खेल राज्य मंत्री कर्नल राज्यवर्द्धन राठौड़ ने इस सम्मेलन की अध्यक्षता की।
सम्मेलन के दौरान मीडिया इकाईयों के कामकाज की समीक्षा की गई। सम्मेलन का केन्द्र बिन्दु अपने दैनिक कार्यकलाप में मीडिया इकाईयों के बीच परस्पर समन्वय सुनिश्चित करना था। सम्मेलन में संचार के लिए आधुनिक तकनीकी उपकरणों के उपयोग पर भी चर्चा की गई।
उद्घाटन सत्र को संबोधित करते हुए कर्नल राठौड़ ने भारतीय सूचना सेवा  के अधिकारियों द्वारा किए जा रहे कार्य की सराहना की और इस तथ्य को रेखांकित किया कि सूचना और प्रसारण मंत्रालय भारत सरकार के सबसे महत्वपूर्ण मंत्रालयों में से एक है। उन्होंने आईआईएस अधिकारियों से बेहतर प्रदर्शन के लिए मिशन दृष्टिकोण अपनाने का आग्रह किया। उन्होंने अधिकारियों से नये युग के संचार उपकरणों को अपनाने और उपयोग करने का आग्रह किया। श्री राठौड़ ने कहा कि मीडिया इकाईयों की परीक्षा इस बात से संबंधित है कि वे जमीनी स्तर तक अपनी पहुंच सुनिश्चित कर पाने में कितना सफल होते हैं। उन्होंने कहा कि सरकारी संवाद में क्षेत्रीय भाषाओं का उपयोग महत्वपूर्ण है। श्री राठौड़ ने आईआईएस प्रशिक्षुओं को विदेश में प्रशिक्षण प्रदान करने के लिए मंत्रालय की सराहना की। उन्होंने कहा कि प्रशिक्षण को बेहतर बनाने के लिए निरंतर कार्य करने की आवश्यकता है। यह दोनों स्तरों पर होना चाहिए- नियुक्ति के समय तथा सेवा के दौरान।
सूचना और प्रसारण मंत्रालय के सचिव श्री अमित खरे ने कहा कि प्रभावी आऊटरीच के लिए मीडिया इकाईयों को परस्पर समन्वय को बेहतर बनाना चाहिए। उन्होंने परिणाम आधारित दृष्टिकोण अपनाते हुए कार्य करने पर बल दिया। उन्होंने कहा कि निरंतर बदलते प्रौद्योगिकी के साथ समन्वय बनाया जाना चाहिए।
सूचना और प्रसारण मंत्रालय की पूरे देश की विभिन्न मीडिया इकाईयों में कार्य कर रहे 125 अधिकारियों ने इस सम्मेलन में भाग लिया।
उप राष्ट्रपति सचिवालय
उपराष्ट्रपति ने युवाओं से भारत की कालातीत परंपराओं और समृद्ध सांस्कृतिक विरासत की गहरी समझ विकसित करने का आग्रह किया
सामाजिक बुराइयों को समाप्त करने और वास्तव में समान अधिकारों वाले समाज के निर्माण के लिए सामूहिक रूप से काम करें - उपराष्ट्रपति
उपराष्ट्रपति ने पुडुचेरी में अरबिंदो आश्रम का दौरा किया, इसे एक समृद्ध अनुभव बताया
विश्व एकता, शांति और आध्यात्मिक उत्थान के लिए अपने दृष्टिकोण के माध्यम से श्री अरबिंदो मानवता के लिए एक शाश्वत प्रेरणा
उपराष्ट्रपति, श्री एम. वेंकैया नायडू ने आज युवाओं से भारत की कालातीत परंपराओं की गहरी समझ विकसित करने का आह्वान किया। श्री नायडू ने समकालीन जीवन की गतिविधियों में भारत की सांस्कृतिक प्रतिभा के विभिन्न आयामों को लागू करने का आह्वान किया।
उपराष्ट्रपति ने आज पुडुचेरी में अरबिंदो आश्रम के अपने दौरे के पर यह टिप्पणी की। श्री नायडू ने भारत की समृद्ध आध्यात्मिक परंपरा और सांस्कृतिक विरासत पर श्री अरबिंदो के बल का जिक्र करते हुए कहा कि हमें एक राष्ट्र के रूप में नई ऊंचाइयों को छूने के लिए इस रचनात्मक भावना को फिर से हासिल करने की जरूरत है।
विभाजन के समय राष्ट्रीय एकता के लिए श्री अरबिंदो के आह्वान का उल्लेख करते हुए, श्री नायडू ने कहा कि उनके और हमारे गणतंत्र के संस्थापक नेताओं के सपने को साकार करने और एक पुनरुत्थान वाले भारत के निर्माण के लिए, हम सभी को हमारे महान राष्ट्र की एकता और अखंडता की रक्षा के लिए अथक प्रयास करने की आवश्यकता है। उन्होंने कहा, "हमें सामाजिक बुराइयों को समाप्त करने और वास्तव में एक समान समाज के निर्माण के लिए अपनी सामूहिक इच्छाशक्ति पैदा करनी चाहिए"। उन्होंने कहा कि इस आदर्श स्थिति को हासिल करने की दिशा में काम करना इस महान संत को सच्ची श्रद्धांजलि होगी।
आश्रम की अपनी यात्रा को एक समृद्ध अनुभव बताते हुए, श्री नायडू ने कहा कि आश्रम में सामुदायिक जीवन की जीवंतता और गतिशील चरित्र श्री अरबिंदो की आध्यात्मिक विरासत के अंतर्निहित मिशन को दर्शाता है।
यात्रा के दौरान, उपराष्ट्रपति ने श्री अरबिंदो की समाधि पर श्रद्धांजलि अर्पित की। श्री नायडू ने कहा कि महान क्रांतिकारी योगी, कवि और दार्शनिक श्री अरबिंदो, विश्व एकता, शांति और आध्यात्मिक उत्थान के लिए अपने दृष्टिकोण के माध्यम से मानवता के लिए एक शाश्वत प्रेरणा बने हुए हैं।
राष्ट्रपति सचिवालय
राष्ट्रपति ने डॉ. सर्वपल्ली राधाकृष्णन को उनकी जयंती पर पुष्पांजलि अर्पित की
राष्ट्रपति श्री राम नाथ कोविंद ने आज  राष्ट्रपति भवन में पूर्व राष्ट्रपति डॉ. सर्वपल्ली राधाकृष्णन को उनकी जयंती पर पुष्पांजलि अर्पित की। राष्ट्रपति भवन के अधिकारियों और कर्मचारियों ने भी इस अवसर पर उन्हें पुष्पांजलि अर्पित की।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 201.99 करोड़ से अधिक टीके लगाए जा चुके हैं
12-14 आयु वर्ग में 3.85 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,52,200 हैं
पिछले 24 घंटों में 20,279 नए मामले सामने आए
स्वस्थ होने की वर्तमान दर 98.45 प्रतिशत
साप्ताहिक सक्रिय मामलों की दर 4.46 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 201.99 करोड़  से अधिक हो गया। इस उपलब्धि को 2,66,54,283 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.85 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,10,967
|
|
दूसरी खुराक
|
|
1,00,84,718
|
|
प्रीकॉशन खुराक
|
|
61,60,189
|
|
अग्रिम पंक्ति के कर्मी
|
|
पहली खुराक
|
|
1,84,29,085
|
|
दूसरी खुराक
|
|
1,76,61,221
|
||
|
प्रीकॉशन खुराक
|
|
1,18,17,251
|
|
12-14 वर्ष आयु वर्ग
|
|
पहली खुराक
|
|
3,85,07,516
|
|
दूसरी खुराक
|
|
2,70,70,983
|
|
15-18 वर्ष आयु वर्ग
|
|
पहली खुराक
|
|
6,10,10,313
|
|
दूसरी खुराक
|
|
5,05,93,892
|
|
18-44 वर्ष आयु वर्ग
|
|
पहली खुराक
|
|
55,92,06,105
|
|
दूसरी खुराक
|
|
50,73,72,522
|
|
प्रीकॉशन खुराक
|
|
1,37,52,015
|
|
45-59 वर्ष आयु वर्ग
|
|
पहली खुराक
|
|
20,36,22,502
|
|
दूसरी खुराक
|
|
19,49,14,585
|
|
प्रीकॉशन खुराक
|
|
98,51,244
|
|
60 वर्ष से अधिक आयु वर्ग
|
|
पहली खुराक
|
|
12,73,99,124
|
|
दूसरी खुराक
|
|
12,17,98,333
|
|
प्रीकॉशन खुराक
|
|
3,02,70,888
|
|
प्रीकॉशन खुराक
|
||
|
7,18,51,587
|
|
कुल
|
|
|
|
2,01,99,33,453
भारत में सक्रिय मामले आज 1,52,200 हैं। सक्रिय मामले, कुल पॉजिटिव मामलों के 0.35 प्रतिशत हैं।
नतीजतन, भारत में स्वस्थ होने की दर 98.45 प्रतिशत है। पिछले 24 घंटों में 18,143 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,32,10,522 हो गई है।
बीते 24 घंटे में कोरोना के 20,279 नए मामले सामने आएं।
पिछले 24 घंटों में कुल 3,83,657 जांच की गई हैं। भारत ने अब तक कुल 87.25 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.46 प्रतिशत है और दैनिक रूप से पुष्टि वाले मामलों की दर 5.29 प्रतिशत है।
अल्पसंख्यक कार्य मंत्रालय
जागरूकता और मजबूत संदेश देने वाली लघु फिल्मों ने देश में कोरोना महामारी के दौरान महत्वपूर्ण भूमिका निभाई है : मुख्तार अब्बास नकवी
श्री मुख्तार अब्बास नकवी ने नई दिल्ली में आयोजित अंतर्राष्ट्रीय कोरोना वायरस लघु फिल्मोत्सव को संबोधित किया
केंद्रीय अल्पसंख्यक मामलों के मंत्री श्री मुख्तार अब्बास नकवी ने कहा है कि सरकार, समाज, सिनेमा और मीडिया ने देश में कोरोना महामारी के दौरान साहस, प्रतिबद्धता और सावधानी के साथ सराहनीय भूमिका निभाई है। जागरूकता और मजबूती का संदेश देने वाली लघु फिल्मों ने संकट के दौरान महत्वपूर्ण भूमिका निभाई है।
आज नई दिल्ली के एनडीएमसी कन्वेंशन सेंटर में आयोजित अंतर्राष्ट्रीय कोरोना वायरस लघु फिल्मोत्सव को संबोधित करते हुए श्री नकवी ने कहा कि लघु फिल्मों ने कोरोना महामारी की चुनौतियों के बारे में लोगों को जागरूक करने के लिए महत्वपूर्ण भूमिका निभाई है।
केन्द्रीय सूचना और प्रसारण मंत्री श्री प्रकाश जावडेकर, जानी-मानी फिल्मी हस्तियां, विभिन्न देशों के राजनयिक, पत्रकार, बुद्धिजीवी और अन्य गणमान्य व्यक्ति इस अवसर पर उपस्थित थे। इस अंतर्राष्ट्रीय कोरोना वायरस लघु फिल्मोत्सव में 108 देशों की 2,800 से अधिक फिल्में शामिल की गई हैं। ये लघु फिल्में कोरोना महामारी के दौरान उपचार, सुरक्षा उपाय और जीवन पर आधारित हैं।
श्री नकवी ने कहा कि कोरोना महामारी के दौरान फिल्मों की शूटिंग काफी समय तक स्थगित रहीं। इस संकट के दौरान इन लघु फिल्मों ने न केवल लोगों का मनोरंजन किया, बल्कि लोगों को कोरोना की चुनौतियों के बारे में भी अवगत कराया। विभिन्न चैनलों ने चाहे वे समाचार चैनल हों, मनोरंजन चैनल हों, खेल या व्यापार चैनल हों, सभी ने कोरोना महामारी के दौरान लोगों में जागरूकता का प्रचार-प्रसार करने में बहुत सराहनीय भूमिका अदा की है।
श्री नकवी ने कहा कि इतिहास इस बात का गवाह है कि जब भी देश में संकट आया है, सरकार, समाज, सिनेमा और मीडिया सभी ने राष्ट्रीय हित और मानव कल्याण के लिए पूरी ईमानदारी से अपनी-अपनी जिम्मेदारियां मिलकर निभाई हैं।
श्री नकवी ने कहा कि पूरी दुनिया सदियों के बाद कोरोना महामारी के रूप में इस तरह के संकट का सामना कर रही है। अनेक पीढि़यों ने इस तरह की चुनौती नहीं देखी है फिर भी हमने देश में एक परिपक्व समाज, सरकार, सिनेमा, मीडिया के रूप में अपनी भूमिका निभाने में कोई कसर नहीं छोड़ी है। ये चारों वर्ग समस्या के समाधान का एक हिस्सा बन गए हैं।
श्री नकवी ने कहा कि कार्य संस्कृति, प्रशासन का चरित्र और प्रतिबद्धता, समाज, सिनेमा और मीडिया में पिछले 10 महीनों के दौरान सकारात्मक क्रांतिकारी परिवर्तन देखने को मिले हैं। सुधार केवल विनियमन के कारण नहीं आ सकते हैं, वे संकल्प के कारण ही होते हैं। आज कोरोना महामारी के कारण हर वर्ग की कार्य संस्कृति और जीवन शैली में भारी परिवर्तन देखे जा रहे हैं। श्री नकवी ने कहा कि भारतीय समाज अच्छी और ऐसी मनोरंजन पूर्ण फिल्मों का प्रेमी है, जो बड़े पर्दे पर समाज के लिए संदेश देती हों। फिल्में और मीडिया न केवल हमारे जीवन का अभिन्न हिस्सा बन गए हैं, बल्कि इनमें समाज को प्रभावित करने की भी ताकत है। ऐसा कोरोना संकट के दौरान लघु फिल्मों ने सिद्ध कर दिया है।
अंतर्राष्ट्रीय कोरोना वारयस लघु फिल्मोत्सव को संबोधित करते हुए सूचना और प्रसारण मंत्री श्री प्रकाश जावडेकर ने कहा कि लघु फिल्मों का उत्सव मनाने के लिए फिल्मोत्सव आयोजित करने का विचार बहुत सराहनीय है। उन्होंने कहा कि एक विषय पर 108 देशों में बनीं 2,800 फिल्मों की भागीदारी हो रही है, जो लोगों की अपार प्रतिभा का सटीक उदाहरण हैं। उन्होंने फिल्मोत्सव के आयोजको को बधाई दी।
PIB Headquarters
कोविड-19 पर पीआईबी का बुलेटिन
|
|
• देशव्यापी टीकाकरण अभियान के तहत अब तक टीके की 186.72 करोड़ खुराकें दी गई हैं।
• भारत में इस समय सक्रिय मामलों की संख्या 11,860 है।
• सक्रिय मामले 0.03 प्रतिशत हैं।
• मरीजों के स्वस्थ होने की दर इस समय 98.76 प्रतिशत है।
• पिछले 24 घंटों में 928 मरीज स्वस्थ हुए हैं, जिससे कुल स्वस्थ होने वाले लोगों की संख्या बढ़कर 4,25,11,701 हो गई है।
• पिछले 24 घंटों में 1,247 नये मामले दर्ज किए गए हैं।
• दैनिक पॉजिटिविटी दर 0.31 प्रतिशत है।
• साप्ताहिक पॉजिटिविटी दर 0.34 प्रतिशत है।
• अब तक कुल 83.25 करोड़ जांच की जा चुकी हैं; पिछले 24 घंटों में 4,01,909 जांच की गईं।
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
महिला एवं बाल विकास मंत्रालय
केंद्रीय महिला एवं बाल विकास मंत्री श्रीमती स्मृति इरानी ने सभी नागरिकों को नए भारत को एक मजबूत और विकसित राष्ट्र बनाने में योगदान करने का संकल्प लेने के लिए प्रोत्साहित किया
भारत, प्रधानमंत्री नरेन्द्र मोदी के नेतृत्व में, देश की स्वतंत्रता के गौरवशाली 75 वर्षों के उपलक्ष्य में "आजादी का अमृत महोत्सव" मना रहा है। महिला एवं बाल विकास मंत्रालय ने 14 नवंबर से 21 नवंबर, 2021 तक महिलाओं और बच्चों के समग्र विकास के लिए विभिन्न गतिविधियों और कार्यक्रमों की मेजबानी की। इन गतिविधियों का उद्देश्य बाल अधिकारों के बारे में जागरूकता पैदा करना और इस दिशा में बड़े पैमाने पर समुदाय की सामूहिक विचार प्रक्रिया को प्रोत्साहित करना था।
एक नए भारत के निर्माण की दृष्टि और मिशन के साथ आगे बढ़ते हुए, महिला एवं बाल विकास मंत्रालय ने अगले 75 वर्षों के लिए सभी क्षेत्रों में नेतृत्व करने और मजबूत भारत की कल्पना की है जहां आज के बच्चे जो कल के नागरिक होंगे उनका योगदान महत्वपूर्ण भूमिका निभाएगा। केंद्रीय महिला एवं बाल विकास मंत्री, श्रीमती स्मृति इरानी ने एक ट्वीट में बच्चों को अपने राष्ट्र के लिए प्रतिज्ञा लेने के लिए प्रोत्साहित किया। ट्वीट में, केंद्रीय महिला एवं बाल विकास मंत्री ने कहा, "प्रिय #ChildrenOfNewIndia, हमारे राष्ट्र के अगले 75 वर्ष आपके हैं। एक मजबूत और विकसित राष्ट्र बनाने की दिशा में योगदान करने का संकल्प लें। आपके सपने हमारे हैं जिन्हें पूरा करने के लिए हम अपना कर्तव्य निभाना जारी रखेंगे। आओ मिलकर एक नया भारत बनाएं!"
रसायन एवं उर्वरक मंत्रालय
एचआईएल  लिमिटेड ने ‘ग्राहक भुगतान पोर्टल’ लॉन्च किया
 लिमिटेड ने यूनियन बैंक ऑफ इंडिया के सहयोग से ‘ग्राहक भुगतान पोर्टल’ लॉन्च किया है। एचआईएल  लिमिटेड के इस ‘कस्टमर पेमेंट पोर्टल’ का उद्देश्य अपने ग्राहकों से विभिन्न ऑनलाइन तरीकों से भुगतान प्राप्त करना है, ताकि बकाया धनराशि का त्वरित एवं सुगम संग्रह हो सके।
एचआईएल  लिमिटेड के चेयरमैन एवं प्रबंध निदेशक डॉ. एस.पी.मोहंती, निदेशक  श्री अंजन बनर्जी और सरकारी व्यवसाय विभाग के प्रमुख श्री आर.के.जगलान और यूनियन बैंक ऑफ इंडिया के क्षेत्रीय प्रमुख  श्री जी.के.सुधाकर राव ने यह पोर्टल लॉन्च किया।
इस पोर्टल से एचआईएल के ग्राहकों को किसी भी डेबिट कार्ड, क्रेडिट कार्ड, नेट बैंकिंग, यूपीआई अथवा ऑनलाइन वॉलेट से अपनी बकाया रकम का भुगतान त्वरित एवं सुविधाजनक तरीके से करने में मदद मिलेगी। एचआईएल के ग्राहक अपने कार्यालय अथवा अपने घर से भी बकाया रकम का भुगतान कर सकेंगे। यह नई पहल ग्राहकों को एकल चरण  वाला प्लेटफॉर्म सुलभ कराएगी जिससे ऑनलाइन भुगतान, डेटा के रखरखाव, विशिष्ट रूप से तैयार या अनुकूलित एमआईएस रिपोर्ट तैयार करने और वित्तीय रिकॉर्डों का निर्बाध मिलान करने में काफी आसानी होगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 197.74 करोड़ टीके लगाए जा चुके हैं
भारत में सक्रिय मरीजों की संख्या 1,07,189 है
सक्रिय मामलों की दर 0.25 प्रतिशत है
स्वस्थ होने की वर्तमान दर 98.55 प्रतिशत है
बीते चौबीस घंटों में 14,413 लोग स्वस्थ हुए,अब तक स्वस्थ हुए कुल लोगों की संख्या 4,28,36,906 है
पिछले 24 घंटों में 17,070 नए मामले सामने आए
दैनिक सक्रिय मामलों की दर 3.40 प्रतिशत है
साप्ताहिक सक्रिय मामलों की दर 3.59 प्रतिशत है
अब तक 86.28करोड़ जांच की जा चुकी हैं,बीते चौबीस घंटों में 5,02,150 जांच की गई